Oriental de Raluca Hana Sandu

Din liniștile îngerilor noștri,

Ne-am regăsit și noi în asfințit,

Eu iasomie proaspăt înflorită,

Tu aur de nisip și gând șoptit.

Un volum de poezie al iubirii, pentru iubire, o întregire pe altarul de sensibilități și gingășii ale iubirii. La Raluca Sandu, rătăcirile fanteziei se vor un plan cu originea în simțiri, care au devenit sfinte prin scris. Arealul este special, Sahara, marea fără apă, ochiul său enigmatic, toate explorate inspiră, zidesc ispite, lasă loc nedumeririi ca înțeles, într-o dragoste tainică, misterioasă și ești atenționat că pot fi greu de înțeles astfel de lucruri.

În versurile sale scăldate în fluvii de exprimări, ascunde clipe de extaz, ori povești despre Zaher, cel care are sărutul amprentat cu aromă de rodii. Zămislirea ori căutarea înțelesului exprimat, duce în final la găsirea liniștii care e însuși Zaher, lumină și flacără, privire și lacrimă. Iubirea în nuanțe și culori de dimensiuni astrale, vine de dincolo de ploi, unde pașii se pot opri peste petale de dor. Sărutul cu parfum de iasomie, ispite cu priviri de foc, fac declinarea verbelor a iubi, a trăi, a simți, plutind ca o ofrandă pentru timpul ce-l reprezintă iubirea, curgând în valoarea simplității și purității prin NOI, și nu întâmplător prin referire la floarea de iasomie, simbol al purității, inocenței (floare purtata ca buchet de mireasă). Dar cum toate plăcerile au un preț, credem că atunci când vin și durerile, le suportăm ca pe simbrii pentru iubire.

Azi nu mai știu de-i azi ori ieri,

Mă cheamă către tine atâtea

vechi dureri,

Și-n lumină-mi șoptește că sunt

vie,

Azi când sunt fragilă ca un fir

de iasomie.

Doina Bârcă

Contents